Bauntalin sijainti Kasselin piirikunnassa. Pienemmässä kuvassa piirikunnan sijainti Hessenin osavaltiossa.
**Baunatal** on kaupunki Kasselin lähiseudulla Hessenin osavaltiossa keskisessä Saksassa. Kaupungissa on Volkswagenin tuotantolaitoksia ja se sijaitsee satuaiheisen Deutsche Märchenstraßen reitillä.

Maantiede
---------

Volkswagenin tuotantolaitoksia
Baunatal sijaitsee Hessenin pohjoisosassa noin 10 kilometriä Kasselin keskustasta lounaaseen ja 135 kilometriä Frankfurt am Mainista pohjoiskoilliseen.

Baunatalin itärajana on Fulda-joki, jonka läntisen sivujoen Baunan mukaan Baunatal on saanut nimensä.

Baunatalin kunta muodostettiin 1964 kunnista Altenbauna, Altenritte ja Kirchbauna. Kesällä 1967 Baunataliin liitettiin Großenritte: syntyi Baunatalin kaupunki. Syksyllä 1970 Baunataliin liitettiin Hertingshausen. Rengershausen ja Guntershausen muodostivat 1970 Buchenhagenin kunnan, joka liitettiin Baunataliin kesällä 1972. Nykyinen seitsemän osa-alueen Baunatal oli siten koossa.

Historia
--------

Baunatal on kaupunkina nuori, mutta sen osa-alueiden historia ulottuu jopa varhaiseen keskiaikaan. Ritter mainitaan ensi kerran vuonna 755 muodossa Rittahe ja Bauna vuonna 1015 muodossa Bunum. Hertingshausen ja Guntershausen mainitaan ensi kerran 1074. Rutto ja kolmikymmenvuotinen sota runtelivat Baunan jokilaaksoa 1600-luvulla. Vuonna 1776 alueen kylistä lähti 32 miestä Yhdysvaltain vapaussotaan ja seuraavan vuosisadan puolessa välissä alueelta muutti runsaasti köyhälistöä Amerikkaan. 1960- ja 1970-lukujen kuntaliitosten jälkeen Baunatalin väkiluku ylitti 20 000 asukkaan rajan. Kaupungin kävelykeskusta otettiin käyttöön keväällä 1986.

Baunatal sijaitsee Hanausta Bremeniin kulkevan noin 600 kilometriä pitkän Deutsche Märchenstraßen (Saksan satukatu) varrella. Grimmin satuja kertonut Dorothea Viehmann (1755–1815) eli elämänsä nykyisen Baunatalin alueella.

Talous ja liikenne
------------------

Baunatalin keskeinen elinkeino on autoteollisuus. Volkswagen AG perusti paikkakunnalle tuotantolaitoksen 1950-luvulla. Baunatal on hyvien rautatie- ja moottoritieyhteyksien varrella.

Lähteet
-------

1. ↑  Statistik Hessen : Tabellen Bevölkerung : Die Bevölkerung in den hessischen Gemeinden am 31.12.2021 *Statistik.hessen.de*. Hessisches Statistisches Landesamt.  Arkistoitu 2.4.2019. Viitattu 3.2.2023. (saksaksi)
2. ↑  Entfernung von Baunatal nach\_ *Luftlinie.org*. Viitattu 3.2.2023. (saksaksi)
3. 1 2  Stadtgründung *Baunatal.de*. Stadt Baunatal. Viitattu 3.2.2023. (saksaksi)
4. ↑  Landkreis Kassel *Deutsche-maerchenstrasse.com*. Deutsche Märchenstraße e.V.. Viitattu 3.2.2023. (saksaksi)
5. ↑  Dorothea-Viehmann-Weg *Deutsche-maerchenstrasse.com*. Deutsche Märchenstraße e.V.. Viitattu 3.2.2023. (saksaksi)
6. ↑  Wirtschaftsregion *Baunatal.de*. Stadt Baunatal. Viitattu 3.2.2023. (saksaksi)

Aiheesta muualla
----------------

* Baunatal, Hessen, Saksa — Sunrise, Sunset, and Daylength

CommonsCommons
Wikimedia Commonsissa on kuvia tai muita tiedostoja aiheesta **Baunatal**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Baunatal 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |

 |